*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*104. számú előterjesztés*

Bátaszék Város Önkormányzata Képviselő-testületének 2016. május 26-án,

16,00 órakor megtartandó ülésére

*a város 2015. évi közrendjének, közbiztonságának értékelése*

|  |
| --- |
| **Előterjesztő:** Dr. Pilisi Gábor r. ezredes, kapitányságvezető **Készítette:** Dr. Pilisi Gábor r. ezredes, kapitányságvezető **Törvényességi ellenőrzést végezte:** --------------**Tárgyalja:** ---------- |

***Tisztelt Képviselő-testület!***

A rendőrségről szóló 1994. évi XXXIV. törvény 8. § (4) bekezdése alapján „*a rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.”* A korábbi évek gyakorlatához hasonlóan a képviselő-testület 2016. évi ülésterve is tartalmazza a Szekszárdi Rendőrkapitányság beszámolóját a rendőri szervek előző évi tevékenységéről, valamint a település közrendjének és közbiztonságának alakulásáról.

Fentiek figyelembevételével kérem a tisztelt képviselő-testületet, hogy a rendőrségi beszámolót tárgyalja meg és amennyiben egyetért az abban foglaltakkal, fogadja azt el.

**H a t á r o z a t i j a v a s l a t**

**a város 2015. évi közrendjének, közbiztonságának értékelése**

Bátaszék Város Önkormányzatának Képviselő-testülete a rendőrségről szóló 1994. évi XXXIV. törvény 8. § (4) bekezdésében foglaltakra figyelemmel Szekszárd Város Rendőrkapitányának beszámolóját a rendőrkapitányság 2014. évben végzett munkájáról, valamint Bátaszék város közrendjének, közbiztonságának helyzetéről, elfogadja.

*Határidő:* 2016. május 31.

*Felelős:* Skoda Ferenc jegyző

 (a határozat megküldéséért)

*Határozatról értesül:* Szekszárdi Rendőrkapitányság

 Bátaszéki Rendőrőrs

 irattár